'''Ұзынкөл ауданы''' Қостанай облысының орналасқан бөлініс. 1939 жылы құрылған. 1966 жылға дейін Ұзынкөл, 1966 96 жылдар аралығында Ленин ауданы болып аталып келді. Жерінің аумағы 7,2 мың км2. Орталығы Ұзынкөл ауылы. == Жер бедері мен геологиялық құрылымы == Аудан Батыс Сібір жазығының қиыр оңтүстік-батыс аумағында орналасқан. Жер бедері негізінен жазық. Тек орталық және батыс бөлігі біршама көтеріңкі келген. Абсолюттік биіктігі 185 м. Обаған өзенінің аңғарының абсолюттік биіктігі 89 м. Аумағының басым бөлігін көлді, сайлы-жыралы ландшафт алып жатыр. Жер қойнауынан құрылыс материалдары барланған, олардың кейбіреулері өндіріледі. Геологиялық тұрғыдан аудан аумағы Батыс Сібір эпигерцинді тақтасы мен Торғай иіндісінің (Тұран тақтасының) түйіскен жерінде орналасқан. Оның бетін неогеннің миоцен шөгінділері жапқан. Ауданның қиыр оңтүстігі мен орта тұсында гранитті, кварцитті, кристалды тақтатастар жер бетіне шығып жатыр. Қалған бөліктерін сазды-неогенді, тұнба шөгінділері жапқан. Сулы горизонттар олигоцен мен эоцен қабаттарында кездеседі. Суы сәл кермек. Термальды жер асты суының минералд. 3,02 г/л-ге дейін жетеді. Аудан Тобыл Обаған артезиан алабында жатыр. == Климаты, өсімдігі мен жануарлар дүниесі == Климаты тым континенттік, қысы суық, аязды, боранды, жазы жылы, қуаң. Қаңтар айындағы ауаның орташа темп-расы –17 19°С, шілдеде 19 21°С. Жауын-шашынның жылдық орташа мөлш. 300 350 мм. Ауданның батысымен Обаған өзені ағып өтеді. Көлдер көп, басым бөлігі тұщы. Олардың жалпы аумағы 33,8 мың га. Ірі көлдері: Сарыоба, Речное, Сарыбалық, Жарқайың, Жасылбағар, Айжан, т.б. Жері негізінен қара топырақты, көлдер маңында қара топырақ тараған. Өсімдік жамылғысында боз, бетеге, бидайық, т.б. астық тұқымдас шөптер өседі. Қайың, теректерден тұратын сирек шоқ ормандар кездеседі. Тың жерлерді игеруге байланысты жерінің көп бөлігі жыртылған. Жануарлардан қасқыр, түлкі, қоян, бұлан, елік, сарышұнақ, аламан, құстардан үйрек, қаз мекендейді. Көлдерінде балық көп. == Халқы == Тұрғындар саны 21 060 адам (2019). Ұлттық құрамы: қазақтар 38,57%, орыстар 49,36%, украиндар 6,17%, немістер 1,63%, татарлар 1,15%, беларустар 1,06%, әзірбайжандар 0,39%, үдмүрттер 0,20%, молдовандар 0,19%, басқа ұлт өкілдері 1,26%. == Әкімшілік бөлінісі == 32 елді мекен ауылдық әкімдік пен ауылдық округке біріктірілген: Бауман ауылдық округі Ершов ауылдық округі Киров ауылдық округі Новопокров ауылдық округі Обаған ауылдық округі Пресногорьков ауылдық округі Ряжский ауылдық округі Сатай ауылдық әкімдігі Троебрат ауылдық округі Ұзынкөл ауылдық округі Федоров ауылдық округі == Шаруашылығы == Ауданда 1995 жылға дейін астық өндіруге, оған қосымша сүтті-етті ірі қара, шошқа, картоп өсіруге маманданған 15 кеңшар, мал бордақылау пункті болған. Олардың барлығы нарықтық экономикаға байланысты ауданда АҚ, 40-қа жуық ЖШС және 400-ден астам шаруа қожалығы және агр. құрылым құрылды. Аудандағы а. ш-на жарамды жердің аум. 425,2 мың га, оның ішінде жыртылатын жер 279,7 мың га. Ұ. а-нда а. ш. өнімдерін өндірумен айналысатын ЖШС (“Арзамас”, “Алтын бидай” және “Ұзынкөл” агр. фирмасы) жұмыс істейді. == Инфрақұрылымы == Жалпы білім беретін 48 мектеп, мәдениет үйі, 11 клуб, 13 кітапхана жұмыс істейді. Емдеу-сауықтыру мекемелерінен ауд. аурухана, емхана, санэпидстанса, 11 және 17 фельдш. пункт, 11 дәріхана, т.б. бар. Аудан жері арқылы Қорған Самара т. ж., Қостанай Петропавловск, Ұзынкөл Сарыкөл, Ұзынкөл Звериголовское автомоб. жолы өтеді. == Дереккөздер == Санат:Ұзынкөл ауданы